Ná 15 jaar is PRAAG meer as ooit nodig! – praag.co.za — 20 jaar jonk!
Ná 15 jaar is PRAAG meer as ooit nodig! Toe ons PRAAG in Februarie 2000 begin het, was die plaaslike tak van ABSA nog Afrikaans met Afrikaners agter die toonbank. Vandag is dit Engels en swart. PRAAG veg steeds kliphard vir Afrikaans en die Afrikaanse kultuur, maar ons help mense ook om hul eie ondernemings te begin, om op die internet handel te dryf en om vir Afrikaners wêreldwyd sake-, diplomatieke en kulturele kontakte te maak.
Vandag is die hoofstroommedia in ons land linkser, asook meer anti-Afrikaans en antiblank as ooit. Die voormalige Britse ambassadeur in Suid-Afrika, Robin Renwick, het onlangs gesê:
“Oral ter wêreld is Karl Marx dood, behalwe in Suid-Afrika.”
Daarom is ons daaglikse nuus en menings op die Praagwebblaaie van lewensbelang om dié ongelyke stryd teen die ekstreemlinkse oormag in ons land lewend te hou.
Ons kan en wil veel meer doen om die saak van Afrikaners en die blanke minderheid in ons land te bevorder. Byvoorbeeld wil ons veel meer internasionale nuus vertaal en in Afrikaans op praag.co.za beskikbaar stel. Maar daarvoor het ons u hulp en ondersteuning dringend nodig.
SLUIT AAN BY PRAAG en raak deel van die beweging!
Skrywer praagGepubliseer op 18 Februarie 2015 18 Februarie 2015 Kategorieë Afrikaanse nuus, NuusSleutelwoord 15 jaar, afrikaans, Afrikaner!, Praag, sluit aan
Vorige Vorige artikel: Grondkwessie in Swakopmund raak warm
Volgende Volgende artikel: Besope regter slaap deur staatsrede